section_heading: Svojstva i osobine
paragraph_text: Nalazi se u pukotinama eruptivnih stijena i u rudnim žilama kao pratilac nekih ruda. Mnogo je češći kao glavni sastojak istoimenih stijena koje zajedno s vapnencem izgrađuju cijele planine. Takve stijene sadržavaju različite omjere CaCO<sub>3</sub> i MgCO<sub>3</sub> i mogu predstavljati sve prijelaze od čistoga kalcita do pravog dolomita.